Í Bolungarvík mun almenn barnakennsla hafa byrjað um 1880 . Fyrsti og eini kennarinn við skólann fyrstu þrjú árin var Sigurður Pálsson . Árið 1891 var keypt nýlegt timburhús á Grundum fyrir skólahús , sem seinna var kallað „ Gamli Skólinn “ . Kennt var þar fram til 1902 en það ár var flutt í nýtt skólahús að Skólastíg sem nú er tónlistarskóli . Árið 1912 var Sveinn Halldórsson ráðin kennari við barnaskólann . Var hann kennari fyrstu fjögur árin en síðan skólastjóri í 27 ár samfleytt . Tímamót verða í skólasögu Bolungarvíkur árið 1928 með stofnum unglingaskóla . Fyrsti skólastjóri unglingaskólans var Steinn Emilsson , jarðfræðingur . Var hann skólastjóri unglingaskólans 1928 - 31 og 1933 - 53 ( og jafnframt skólastjóri barnaskólans 1947 - 53 ) . Steinn var brautryðjandi í unglingafræðslu og gagnmerkur skólamaður . Skólinn var stækkaður 1944 og var kennt í þessu húsnæði allt fram til 1966 að nýtt skólahúsnæði var tekið í notkun við Höfðastíg . Með fjölgun íbúa í Bolungarvík þrengdi verulega að kennslu í skólahúsnæðinu og fór hluti af verkgreinakennslunni fram í öðru húsnæði í bænum ( Þróttarhúsinu ) . Því var brýnt að byggja við skólahúsnæðið . Hafist var handa við að byggja við 1986 og var viðbyggingin tekin í notkun 1990 var þá öll kennsla í sama húsnæðinu . Haustið 1992 var bæjar - og skólabókasafnið sameinað og var til húsa á neðri hæð „ nýja skólans “ . Um þessar mundir ( haust 2019 ) er verið að rjúfa þessa sameiningu og flytja útlán í „ Bókakaffið “ . Fjölmargir kennarar sem starfað hafa lengi við skólann en enginn kennari mun þó hafa starfað jafnlengi við kennslu í Bolungarvík og Helga Svana Ólafsdóttir , hún hóf störf 1947 og kenndi fram undir aldamótin 2000 . Sundlaug og íþróttahús risu í næsta nágrenni við skólann og var sundlaugin vígð í janúar 1977 og íþrótthúsið tekið í notkun í janúar 1984 . Veturinn 2014 – 2015 var unnið að því að gera gang á milli skólans og íþróttamiðstöðvar þannig að nú þurfa nemendur ekki að fara út úr húsi til að stunda íþróttir og sund . Frá 2005 hefur mötuneyti verið starfrækt í skólanum , fyrst var matreitt í félagsheimilinu en síðar var útbúið mötuneyti í skólahúsnæðinu , þar sem allir nemendur og starfsmenn geta keypt mat í hádeginu , að auki er hafragrautur í boði á morgnana og ávaxtabiti nemendum að kostnaðarlausu . Skólastjórar : Sveinn Halldórsson 1916 -1943 Steinn Emilsson : 1947 – 1953 ( skólastjóri unglingaskólans : 1928 - 31 og 1933 - 53 )